CELEX: 32012R0990
Language: hr
Date: 2012-10-25 00:00:00
Title: Provedbena uredba Komisije (EU) br. 990/2012 od 25. listopada 2012. o odobrenju pripravka Propionibacterium acidipropionici (CNCM MA 26/4U) kao dodatka hrani za životinje za sve vrste životinja  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               229
            
         32012R0990
   
               L 297/15
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 990/2012
   od 25. listopada 2012.
   o odobrenju pripravka Propionibacterium acidipropionici (CNCM MA 26/4U) kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. U članku 10. stavku 7. Uredbe (EZ) br. 1831/2003 povezano s njezinim člankom 10. stavcima od 1. do 4. navedene su posebne odredbe o procjeni proizvoda koji su se u Uniji koristili kao dodaci za siliranje na datum kad se ta Uredba počela primjenjivati.
            
         
               (2)
            
            
               U skladu s člankom 10. stavkom 1. Uredbe (EZ) br. 1831/2003 pripravak Propionibacterium acidipropionici (CNCM MA 26/4U), dalje u tekstu „pripravak”, upisan je u Registar Zajednice dodataka hrani za životinje kao postojeći proizvod koji pripada funkcionalnoj skupini dodataka za siliranje, za sve vrste životinja.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 povezano s njezinim člankom 7., podnesen je zahtjev za odobrenje pripravka kao dodatka hrani za životinje za sve vrste životinja, uz zahtjev da se dodatak uvrsti u kategoriju dodataka hrani za životinje „Tehnološki dodaci” i u funkcionalnu skupinu „Dodaci za siliranje”. Uz taj zahtjev priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 25. travnja 2012. (2) da, pod predloženim uvjetima korištenja, pripravak nema štetan učinak na zdravlje životinja, zdravlje ljudi ili na okoliš, te da pripravak ima potencijal da poveća aerobnu stabilnost obrađene silaže. Agencija ne smatra da postoji potreba za posebnim zahtjevima za praćenje nakon stavljanja na tržište. Ona je također provjerila izvještaj o analitičkoj metodi dodatka u hrani za životinje koji je podnio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena pripravka pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje toga pripravka kako je definirano u Prilogu ovoj Uredbi.
            
         
               (6)
            
            
               Budući da sigurnosni razlozi ne zahtijevaju da se promjene uvjeta odobrenja odmah primjenjuju, primjereno je odrediti prijelazno razdoblje kako bi se zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Pripravak definiran u Prilogu koji pripada kategoriji dodataka hrani za životinje „Tehnološki dodaci” i funkcionalnoj skupini „Dodaci za siliranje”, odobrava se kao dodatak hrani za životinje za korištenje u hranidbi životinja pod uvjetima utvrđenim u tom Prilogu.
   Članak 2.
   Prijelazne mjere
   Pripravak definiran u Prilogu i hrana za životinje koja sadrži taj pripravak, koji su proizvedeni i označeni prije 15. svibnja 2013. u skladu s pravilima koja su se primjenjivala prije 15. studenoga 2012., mogu se i dalje stavljati na tržište i koristiti sve do isteka zaliha.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2012.; 10(5):2673.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  CFU/kg svježeg materijala
               
            
                  
                     Kategorija tehnološki dodaci. Funkcionalna skupina: dodaci za siliranje
                  
               
            
                  1k2111
               
               
                  —
               
               
                  
                     Propionibacterium acidipropionici (CNCM MA 26/4U)
               
               
                  
                               
                           
                           
                              
                                 Sastav dodatka hrani za životinje
                              
                              Pripravak Propionibacterium acidipropionici (CNCM MA 26/4U) najmanje 1 × 108 CFU/g dodatka hrani za životinje
                           
                        
                               
                           
                           
                              
                                 Značajke aktivne tvari
                              
                              
                                 Propionibacterium acidipropionici (CNCM MA 26/4U)
                           
                        
                               
                           
                           
                              
                                 Analitička metoda
                                  (1)
                              
                              
                                           
                                       
                                       
                                          Prebrojavanje u dodatku hrani za životinje: Metoda iscrpljivanja materijala (EN 15787)
                                       
                                    
                                           
                                       
                                       
                                          Identifikacija: Gel elektroforeza u pulzirajućem polju (PFGE).
                                       
                                    
                        
               
                  Sve vrste životinja
               
               
                  —
               
               
                  —
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa navesti temperaturu skladištenja i rok trajanja od datuma proizvodnje.
                           
                        
                              2.
                           
                           
                              Najmanja doza dodatka hrani za životinje kad se ne primjenjuje u kombinaciji s drugim mikroorganizmima kao dodatak za siliranje: 1 × 108 CFU/kg svježeg materijala.
                           
                        
                              3.
                           
                           
                              Za sigurnost: kod rukovanja se preporučuje koristiti zaštitu pri udisanju i rukavice.
                           
                        
               
                  15. studenoga 2022.
               
            
         (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.